Jääkiekon maailmanmestaruuskilpailut 1992

Jääkiekon maailmanmestaruuskilpailut 1992 pelattiin Prahassa ja Bratislavassa, silloisessa Tšekkoslovakiassa. Turnauksen voitti Suomen loppuottelussa lyönyt, mutta runkosarjassa heikohkosti pelannut Ruotsi (Runkosarja: 1 voitto, 2 tasapelia ja 2 häviötä). Neuvostoliiton hajoamisen myötä Neuvostoliiton seuraajaksi tullut Venäjä pelasi ensimmäiset maailmanmestaruuskisansa.

Suomen menestys ja hopeamitali tulivat kisoissa yllätyksenä monille suomalaisille, sillä joukkueelta ei odotettu paljoakaan kokemattomuuden ja samana vuonna pidettyjen Albertvillen talviolympialaisten huonon menestyksen takia. Valmentaja Pentti Matikainen kokosi kisoihin kuitenkin nuoren ja ennakkoluulottoman joukkueen, joka voitti runkosarjan viisi otteluaan maalierolla 32–8. Suomi voitti Saksan maalein 6–3, Yhdysvallat 6–1, Puolan 11–2, Ruotsin 3–1 ja Italian 6–1. Häviämällä viimeisen runkosarjan ottelun Italiaa vastaan Suomi olisi voinut pudottaa Ruotsin puolivälieristä, mutta tämän jäädessä tapahtumatta ruotsalaiset kiittivät Suomea ja pääsivät puolivälieriin. Puolivälierissä Suomi voitti Kanadan lukemin 4–3, ja välierissä yksi suomalaisen kiekkoilun kohokohta ja läpimurto tapahtui Suomen kukistaessa Tšekkoslovakian rangaistuslaukauskilpailussa (3–2 rl). Markus Kettererin erehtymätön vire rangaistuslaukauskilpailussa toi Suomelle loppuottelupaikan Ruotsia vastaan. 

Loppuottelussa Ruotsi, joka oli puolivälierissä yllättäen lyönyt Venäjän maalein 2–0 ja välierissä Sveitsin maalein  4–1 ei kumarrellut Suomelle aikaisempia tapahtumia, vaan löi Leijonat tylysti maalein  5–2. Kisojen pistepörssin voitti suomalainen Jarkko Varvio (9+1=10) maanmiehensä Mikko Mäkelän ollessa toinen. Kisojen tähdistökentälliseen valittiin suomalaisista Varvio, Ketterer ja Timo Jutila. Kisat ovat jääneet suomalaisille historiaan kansainvälisen kiekkoilun läpimurtona. Kisoissa saavutettu mitali oli ensimmäinen maailmanmestaruusmitali Suomelle ja toinen arvokisamitali vuoden 1988 Calgaryn talviolympialaisten jälkeen.

Alkusarja

A-lohko

Ottelujen alkamisajat ovat paikallisia aikoja.

B-lohko

Ottelujen alkamisajat ovat paikallisia aikoja.

Säilymiskarsinta

Pudotuspelit 

Ottelujen alkamisajat ovat paikallisia aikoja.

Puolivälierät

Välierät

Pronssiottelu

Loppuottelu

Lopputulokset

Palkinnot

IIHF:n valitsemat turnauksen parhaat pelaajat 
Paras maalivahti:  Tommy Söderström
Paras puolustaja:  Róbert Švehla
Paras hyökkääjä:  Mats Sundin

Turnauksen tähdistökentällinen 
Maalivahti:  Markus Ketterer
Puolustajat:  Frantisek Musil,  Timo Jutila
Hyökkääjät:  Petr Hrbek,  Mats Sundin,  Jarkko Varvio

Mitalistijoukkueiden pelaajat

B-sarja
B-sarja pelattiin Klagenfurtissa.

Itävalta nousi A-sarjaan. Jugoslavia putosi C-sarjaan.

C-sarja 

A-lohko (ylempi lohko), Humberside

B-lohko (alempi lohko), Johannesburg

Iso-Britannia nousi B-sarjaan.

Katso myös 
 Jääkiekko talviolympialaisissa vuonna 1992

Lähteet 
 SFRp's hockey archive 
 Hockeyarchives - Championnats du monde 1992 
 Passionhockey - Championnats du monde 1992 
 http://avlh.sweb.cz/MS-1992.pdf

Aiheesta muualla
 YLE Elävä arkisto: Leijonien ensimmäinen MM-mitali  

1992
Vuoden 1992 jääkiekko
Maailmanmestaruuskilpailut 1992